b'\n_START_ARTICLE_\nNeurorinkodara\n_START_PARAGRAPH_\nNeurorinkodara \xe2\x80\x93 tarpdisciplinin\xc4\x97 tyrim\xc5\xb3 sritis, (neuro)psichologijos bei neurofiziologijos rezultatus ai\xc5\xa1kinanti ir taikanti rinkodaros kontekste. Neurorinkodara glaud\xc5\xbeiai susijusi su neuroekonomika._NEWLINE_Neurorinkodariniuose tyrimuose naudojami \xc4\xafvairi\xc5\xb3 moksl\xc5\xb3 metodai, pvz., funkcin\xc4\x97 magneto rezonanso tomografija bei kt. Neurorinkodara tiria procesus, svarbius vartotojui apsispr\xc4\x99sti d\xc4\x97l konkretaus produkto; sieja juos su objektyvizuojamais neurofiziologiniais procesais. \xc5\xa0iuo metu metodikos dar tik kuriamos: pvz., stebima, kokios smegen\xc5\xb3 sritys yra \xc4\xafvairi\xc5\xb3 produkt\xc5\xb3 d\xc4\x97ka aktyvuojamos._NEWLINE_Produkt\xc5\xb3, su kuriais vartotojas identifikuojasi (da\xc5\xbenai kaip su statuso simboliais), atvaizdai sukelia didesn\xc4\xaf aktyvum\xc4\x85 tarpin\xc4\x97je prefrontalin\xc4\x97je \xc5\xbeiev\xc4\x97s srityje. Mokslinink\xc5\xb3 tikslas \xe2\x80\x93 pasiekti, kad vartotoj\xc5\xb3 reakcij\xc5\xb3 formavimosi mechanizmai b\xc5\xabt\xc5\xb3 gerai suvokiami._NEWLINE_Kritikai mato neurorinkodaros panaudojimo piktnaud\xc5\xbeiavimo potencij\xc4\x85 bei galimas manipuliacijas vartotoj\xc5\xb3 at\xc5\xbevilgiu.'